**Változások a szelektív és zöldhulladék elszállításában**

Tiszakécske Város területén 2021 január 1-től a háztartási kommunális hulladékgyűjtésben bevezetésre kerül egy új rendszer, mely szerint **minden páratlan héten zöldhulladék szállítás**, **minden páros héten szelektív hulladék szállítás** fog történni.

Fenyőfákat 2021. januárban a zöld hulladék begyűjtési heteken szedjük össze.

Kérjük, hogy az előírásoknak megfelelően, *tekintve az adott hétre előírt hulladékfajtát, a kirakható mennyiséget, és kihelyezés módját* tegyék ki az elszállítandó hulladékot.

Az utca szerinti beosztásban nem lesz változtatás, a lakóknak továbbra is az adott nap reggel 6-ra kell kihelyezni a hulladékot.

A cserezsákokat az FBH Nonprofit Kft. biztosítja, amennyiben nem kapott elegendő zsákot, azt csütörtökönként 8-14 között a kihelyezett ügyfélszolgálaton (Tiszakécske, Fő u. 32) lehet kérni.

Továbbá felhívjuk a lakosság figyelmét arra, hogy a lomtalanítás továbbra is házhoz menő rendszerben történik április-május és szeptember-október hónapokban, évente két alkalommal ingyenesen, időpontot az FBH-NP Kft. kihelyezett ügyfélszolgálatán kérhetnek.

Az elektronikai hulladékgyűjtés időpontját minden alkalommal a városi hirdetőtáblákon, újságokban, internetes felületeken tesszük közzé.

Tiszakécskei Városüzemeltetési Nonprofit Kft.